Жоба

Қазақстан республикасының

з а ң ы

**Қазақстан Республикасының кейбір заңнамалық актілеріне ақпараттық қауіпсіздік мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2015 жылғы 29 қазандағы Қазақстан Республикасының Кәсіпкерлік Кодексіне:

138-бап 117) тармақшасындағы «саласында жүзеге асырылады.» деген сөздер «саласында;» деген сөзбен ауыстырылып, мынадай мазмұндағы 118) тармақшамен толықтырылсын:

«118) Қазақстан Республикасының дербес деректер және оларды қорғау туралы заңнамасының сақталуына жүзеге асырылады.».

2. 2015 жылғы 23 қарашадағы Қазақстан Республикасының Еңбек Кодексіне:

23-баптың 1-тармағы 13) тармақшасындағы «алуға құқығы бар.» деген сөздер «алуға;» деген сөзбен ауыстырылып, мынадай мазмұндағы 14) тармақшамен толықтырылсын:

«14) осы Кодексте көзделген мақсаттар үшін еңбекші көшіп келушінің жеке басты куәландыратын құжаттарының көшірмелерін жинауға құқығы бар.».

3. 2020 жылғы 7 шілдедегі «Халық денсаулығы және денсаулық сақтау жүйесі туралы» Қазақстан Республикасының Кодексіне:

60-бап мынадай мазмұндағы 1-1-тармақпен толықтырылсын:

«1-1. Көшіп келушілердің жеке басты куәландыратын құжаттарын қоспағанда, жеке басты куәландыратын құжаттардың көшірмелерін жинауға, өңдеуге тыйым салынады.».

4. «Қазақстан Республикасындағы банктер және банк қызметі туралы» 1995 жылғы 31 тамыздағы Қазақстан Республикасының Заңына:

30-бап мынадай мазмұндағы 12-1-тармақпен толықтырылсын:

«12-1. Банктер мен банк операцияларының жекелеген түрлерін жүзеге асыратын ұйымдар осы Заңда көзделген мақсаттар үшін бейрезиденттердің жеке басты куәландыратын құжаттарының көшірмелерін жинауға құқылы.».

5. «Сақтандыру қызметі туралы» 2000 жылғы 18 желтоқсандағы Қазақстан Республикасының Заңына:

15-2-бап мынадай мазмұндағы 8-тармақпен толықтырылсын:

«8. Сақтандыру ұйымдары осы Заңда көзделген мақсаттар үшін бейрезиденттердің жеке басты куәландыратын құжаттарының көшірмелерін жинауға құқылы.».

6. «Бағалы қағаздар рыногы туралы» 2003 жылғы 2 шілдедегі Қазақстан Республикасы Заңына:

5-бап мынадай мазмұндағы 1-1-тармақпен толықтырылсын:

«1-1. Бағалы қағаздар нарығының кәсіби қатысушылары осы Заңда көзделген мақсаттар үшін бейрезиденттердің жеке басты куәландыратын құжаттарының көшірмелерін жинауға құқылы.».

7. «Халықтың көші-қоны туралы» 2011 жылғы 22 шілдедегі Қазақстан Республикасының Заңына:

5-баптың 2-тармағы мынадай мазмұндағы 3) тармақшамен толықтырылсын:

«3) Қазақстан Республикасының ұлттық мүдделерін қорғау және ұлттық қауіпсіздігін қамтамасыз ету мақсатында жеке басты куәландыратын құжаттардың көшірмелерін ұсынады.».

8. «Микроқаржылық қызмет туралы» 2012 жылғы 26 қарашадағы Қазақстан Республикасының Заңына:

3-бап мынадай мазмұндағы 1-6-тармақпен толықтырылсын:

«1-6. Микроқаржы ұйымдары осы Заңда көзделген мақсаттар үшін бейрезиденттердің жеке басты куәландыратын құжаттарының көшірмелерін жинауға құқылы.».

9. «Дербес деректер және оларды қорғау туралы» 2013 жылғы 21 мамырдағы Қазақстан Республикасының Заңына:

1) 1-бап мынадай мазмұндағы 14-1) тармақшамен толықтырылсын:

«14-1) дербес деректер қауіпсіздігінің бұзылуы – берілетін, сақталатын немесе өзге де түрде өңделетін дербес деректерді кездейсоқ немесе заңсыз таратуға, өзгертуге және жоюға, рұқсатсыз таратуға немесе оларға рұқсатсыз қол жеткізуге алып келген дербес деректерді қорғаудың бұзылуы;»;

2) 7-бап мынадай мазмұндағы 10-тармақпен толықтырылсын:

«10. Мемлекеттік органдардың ақпараттандыру объектілерімен интеграцияланбаған, технологиялық құралдарды пайдалана отырып субъектіні идентификациялау мүмкін болмаған жағдайларды, сондай-ақ Қазақстан Республикасының заңдарында көзделген өзге де жағдайларды қоспағанда, жеке басты куәландыратын құжаттардың қағаз көшірмелерін жинауға, өңдеуге тыйым салынады.

Осы тармақтың бірінші бөлігінің жеке басты куәландыратын құжаттардың қағаз көшірмелерін жинаудың, өңдеудің ерекше жағдайлары цифрлық құжаттар сервисінде қалыптастырылатын электрондық құжаттарды пайдалану және ұсыну кезінде қолданылмайды.

Төлем және қаржы қызметтерін алған жағдайда цифрлық құжаттар сервисінде қалыптастырылған жеке басты куәландыратын құжаттарды жеке тұлғалар қаржы және төлем ұйымдарына жеке жүгінген (қатысқан) кезде пайдаланады.»;

3) 25-баптың 1-тармағы мынадай редакцияда жазылсын:

«1. Меншік иесінің және (немесе) оператордың:

1) осы Заңда және Қазақстан Республикасының өзге де нормативтік құқықтық актілерінде көзделген тәртіппен дербес деректерді жинауды, өңдеуді жүзеге асыруға;

2) дербес деректер қауіпсіздігінің бұзылуы анықталған кезден бастап бір жұмыс күні ішінде дербес деректерді өңдеуді ұйымдастыруға жауапты адамның байланыс деректерін көрсете отырып, осы бұзушылық туралы уәкілетті органды хабардар етуге құқығы бар.»;

4) 27-1-баптың 1-тармағы мынадай мазмұндағы 1-1) және 6-2) тармақшалармен толықтырылсын:

«1-1) Қазақстан Республикасының Кәсіпкерлік Кодексіне сәйкес Қазақстан Республикасының дербес деректер және оларды қорғау туралы заңнамасының сақталуына мемлекеттік бақылауды жүзеге асырады;»;

«6-2) «электрондық үкіметтің» ақпараттық-коммуникациялық инфрақұрылымы операторына осы Заңда және Қазақстан Республикасының өзге де нормативтік құқықтық актілерінде көзделген мақсаттарда субъектілердің құқықтары мен бостандықтарын бұзудың жоғары тәуекеліне алып келетін дербес деректер қауіпсіздігінің бұзылуы туралы ақпарат жібереді;».

10. «Ақпараттандыру туралы» 2015 жылғы 24 қарашадағы Қазақстан Республикасының Заңына:

1) 1-бап мынадай мазмұндағы 31-2), 35-2), 73), 74) және 75) тармақшалармен толықтырылсын:

«31-2) ақпараттандыру объектісіндегі осалдық (бұдан әрі – осалдық) – ақпараттандыру объектісінің тұтастығын және (немесе) құпиялылығын және (немесе) қолжетімділігін бұзуға алып келетін ақпараттандыру объектісінің кемшілігі;»;

«35-2) ақпараттық қауіпсіздік қатері – ақпараттық қауіпсіздіктің оқыс оқиғаларының пайда болуының алғышарттарын туындататын жағдайлардың және факторлардың жиынтығы;»;

«73) ақпараттық қауіпсіздікті зерттеуші – ақпараттық қауіпсіздікті қамтамасыз ету және (немесе) ақпараттық-коммуникациялық технологиялар саласындағы, ақпараттық қауіпсіздікті зерттеушілермен өзара іс-қимыл бағдарламасында тіркелген, ақпараттық қауіпсіздікті зерттеушілермен өзара іс-қимыл бағдарламасына қосылған ақпараттандыру объектілерін олардағы осалдықтарды анықтау үшін зерттейтін маман;

74) ақпараттық қауіпсіздікті зерттеушілермен өзара іс-қимыл бағдарламасы (бұдан әрі – өзара іс-қимыл бағдарламасы) – ақпараттық қауіпсіздікті зерттеушілерді тіркеуге, анықталған осалдықтарды тіркеуге, сондай-ақ ақпараттық қауіпсіздікті зерттеушілердің ақпараттандыру объектілерімен өзара іс-қимылын қамтамасыз етуге арналған ақпараттандыру объектісі;

75) «Электрондық үкіметтің» бірыңғай репозиторийі – «электрондық үкіметтің» ақпараттандыру объектілерінің бастапқы кодтарына және олардан құрастырылған орындалатын кодтардың өзгермеушілігіне талдау жүргізудің бірыңғай көзі болып табылатын «электрондық үкіметтің» ақпараттандыру объектілерінің бастапқы кодтарының және олардан құрастырылған орындалатын кодтардың қоймасы».»;

2) 7-бапта:

31) тармақша алып тасталсын;

49) тармақша мынадай редакцияда жазылсын:

«49) арнаулы мемлекеттік органдарды қоспағанда, ақпараттандыру саласындағы тауарларды, жұмыстар мен көрсетілетін қызметтерді мемлекеттік сатып алуға арналған шығыстардың бюджеттік бағдарламалар әкімшілері ұсынған есеп-қисаптарын қарайды және қорытынды береді;»;

53) тармақша алып тасталсын;

3) 7-1-бапта:

11-1) тармақша алып тасталсын;

мынадай мазмұндағы 17-2) және 20-4) тармақшалармен толықтырылсын:

«17-2) «Электрондық үкіметтің» бірыңғай репозиторийінің жұмыс істеу қағидаларын бекітеді;»;

«20-4) ақпараттық қауіпсіздікті зерттеушілермен өзара іс-қимыл бағдарламаларының жұмыс істеу қағидаларын бекітеді;»;

4) 7-2-баптың 1-тармағы мынадай мазмұндағы 9) және 10) тармақшалармен толықтырылсын:

«9) Қазақстан Республикасының Азаматтық кодексіне сәйкес жеке өзара іс-қимыл бағдарламасын құруға немесе үшінші тұлғалардан өзара іс-қимыл бағдарламасының қызметін сатып алуға құқылы;

10) дербес деректер қауіпсіздігінің бұзылуы анықталған кезден бастап бір жұмыс күні ішінде дербес деректерді қорғау саласындағы уәкілетті органды осы бұзушылық туралы хабардар етеді.»;

5) 7-3-баптың 1-тармағы мынадай мазмұндағы 4) және 5) тармақшалармен толықтырылсын:

«4) Қазақстан Республикасының Азаматтық кодексіне сәйкес жеке өзара іс-қимыл бағдарламасын құруға немесе үшінші тұлғалардан өзара іс-қимыл бағдарламасының қызметін сатып алуға құқылы;

5) дербес деректер қауіпсіздігінің бұзылуы анықталған кезден бастап бір жұмыс күні ішінде дербес деректерді қорғау саласындағы уәкілетті органды осы бұзушылық туралы хабардар етеді.»;

6) 7-4-баптың 1-тармағы мынадай мазмұндағы 4) тармақшамен толықтырылсын:

«4) дербес деректер қауіпсіздігінің бұзылуы анықталған кезден бастап бір жұмыс күні ішінде дербес деректерді қорғау саласындағы уәкілетті органды осы бұзушылық туралы хабардар етеді.»;

7) 7-5-баптың 1-тармағы мынадай мазмұндағы 6) тармақшамен толықтырылсын:

«6) дербес деректер қауіпсіздігінің бұзылуы анықталған кезден бастап бір жұмыс күні ішінде дербес деректерді қорғау саласындағы уәкілетті органды осы бұзушылық туралы хабардар етеді.»;

8) 7-7-баптың 1-тармағы мынадай мазмұндағы 3) тармақшамен толықтырылсын:

«3) дербес деректер қауіпсіздігінің бұзылуы анықталған кезден бастап бір жұмыс күні ішінде дербес деректерді қорғау саласындағы уәкілетті органды осы бұзушылық туралы хабардар етеді.»;

9) 7-8-баптың 1-тармағы мынадай мазмұндағы 6) және 7) тармақшалармен толықтырылсын:

«6) мемлекеттік органдардың ақпараттандыру объектілері бойынша өзара іс-қимыл жасау бағдарламасының жұмыс істеуін қамтамасыз етеді;

7) дербес деректер қауіпсіздігінің бұзылғаны анықталған кезден бастап бір жұмыс күні ішінде дербес деректерді қорғау саласындағы уәкілетті органды осы бұзушылық туралы хабардар етеді.»;

10) 9-баптың 10) тармақшасы алып тасталсын;

11) 10-баптың 8) тармақшасы алып тасталсын;

12) 13-бапта:

мынадай мазмұндағы 13-1) тармақшамен толықтырылсын:

«13-1) дербес деректерді қорғау саласындағы уәкілетті органнан алынған ақпараттың негізінде «электрондық үкімет» веб-порталындағы пайдаланушының кабинетіне, сондай-ақ олардың абоненттік нөмірлеріне қысқа мәтіндік хабарлама түрінде бұл туралы ақпарат жіберу арқылы дербес деректер субъектілерін дербес деректер қауіпсіздігінің бұзылуы туралы хабардар етуді жүзеге асырады;»;

19) тармақша алып тасталсын;

мынадай мазмұндағы 20) тармақшамен толықтырылсын:

«20) Ұлттық бейнемониторинг жүйесінің жұмыс істеуін қамтамасыз етеді.»;

мынадай мазмұндағы 2-тармақпен толықтырылсын:

«2. Арнаулы құқық субъектісі өндіретін және (немесе) өткізетін, осы баптың 1-тармағында көрсетілген тауарларға (жұмыстарға, көрсетілетін қызметтерге) бағаларды уәкілетті орган монополияға қарсы органмен келісу бойынша белгілейді.»;

13) 14-баптың 1-тармағында:

7) тармақша мынадай редакцияда жазылсын:

7) меншік иесі/иеленушісі және (немесе) тапсырыс беруші мемлекеттік орган болып табылатын ақпараттандыру объектілерінің ақпараттық қауіпсіздік талаптарына сәйкестігіне сынақтар жүргізеді;

мынадай мазмұндағы 7-1) тармақшамен толықтырылсын:

«7-1) меншік иесі/иеленушісі және (немесе) тапсырыс беруші мемлекеттік орган болып табылатын ақпараттандыру объектілеріне ақпараттық қауіпсіздік талаптарына сәйкестігіне сынақ хаттамаларын береді;»;

16) тармақша алып тасталсын;

мынадай мазмұндағы 21) және 22) тармақшалармен толықтырылсын:

«21) «Электрондық үкіметтің» бірыңғай репозиторийінің жұмыс істеуін қамтамасыз етеді;

22) «электрондық үкіметтің» ақпараттандыру объектілерінің және ақпараттық-коммуникациялық инфрақұрылымның аса маңызды объектілерінің ақпараттық қауіпсіздік талаптарына сәйкестігіне сынақтар жүргізу әдістемесі мен қағидаларына сәйкес «электрондық үкіметтің» ақпараттандыру объектілерінің бастапқы кодтарынан құрастырылған орындалатын кодтардың өзгермеушілігіне талдау жүргізеді.»;

14) 38-баптың 2-тармағының 7) тармақшасы алып тасталсын;

15) 38-баптың 2-1-тармағының 2) тармақшасында «актісінің» деген сөз «хаттамаларының» деген сөзбен ауыстырылсын;

16) 39-баптың 4-тармағының 5) тармақшасында «акті» деген сөз «сынақтар хаттамалары» деген сөздермен ауыстырылсын;

17) 40-баптың 1-тармағы мынадай редакцияда жазылсын:

«1. «Электрондық үкіметтің» ақпараттандыру объектісін өнеркәсіптік пайдалануға енгізу «электрондық үкіметтің» ақпараттандыру объектісін тәжірибелік пайдалану дұрыс аяқталған, ақпараттық қауіпсіздік талаптарына сәйкестікке сынақтардың оң нәтижесі бар сынақтар хаттамаларының болу шартымен техникалық құжаттама талаптарына сәйкес жүзеге асырылады.

«Электрондық үкіметтің» ақпараттандыру объектісін өнеркәсіптік пайдалануға енгізуді олардың меншік иелері немесе иеленушілері «Электрондық үкіметтің» бірыңғай репозиторийінің жұмыс істеу қағидаларына сәйкес оларға мемлекеттік техникалық қызмет берген «электрондық үкіметтің» ақпараттандыру объектілерінің бастапқы кодтарынан құрастырылған орындалатын кодтарды пайдаланып қана жүзеге асырады.»;

18) 41-баптың 2 және 3-тармақтары мынадай редакцияда жазылсын:

«2. «Электрондық үкіметтің» ақпараттандыру объектісін одан әрі пайдалану қажеттігінің болмауы туралы шешімді «электрондық үкіметтің» ақпараттандыру объектісі интеграцияланған «электрондық үкіметтің» ақпараттандыру объектілерінің меншік иелерін және (немесе) иеленушілерін, сондай-ақ операторды және Мемлекеттік техникалық қызметті пайдаланудың тоқтатылу тәртібі мен мерзімдері туралы хабардар ете отырып, меншік иесі немесе иеленуші қабылдайды.

3. Есептен шығарылатын «электрондық үкіметтің» ақпараттандыру объектісінің электрондық ақпараттық ресурстары, техникалық құжаттамасы және бастапқы кодтары Қазақстан Республикасының заңнамасына сәйкес архивке тапсырылуға жатады.»;

19) 49-баптың 4-тармағы мынадай редакцияда жазылсын:

«4. Ақпараттық қауіпсіздік талаптарына сәйкестікке сынақтарды (меншік иесі/иеленушісі және (немесе) тапсырыс беруші мемлекеттік орган болып табылатын ақпараттандыру объектілерін қоспағанда) осы Заңға және Қазақстан Республикасының техникалық реттеу саласындағы заңнамасына сәйкес аккредиттелген сынақ зертханалары жүргізеді.»;

20) 54-бапта:

мынадай мазмұндағы 2-1-тармақпен толықтырылсын:

«2-1. Мемлекеттік органдардың ақпараттандыру объектілерінің меншік иелері немесе иеленушілері:

1) Интернетке қосылмаған ақпараттандыру объектілерін қоспағанда, ақпараттандыру объектілерін өзара іс-қимыл бағдарламасына қосуды;

2) мемлекеттік органдардың ақпараттандыру объектілері бойынша өзара іс-қимыл бағдарламасында тіркелген анықталған осалдықтарды жоюды;

3) ақпараттық қауіпсіздіктің мемлекеттік жедел орталығының немесе олардың ақпараттық қауіпсіздігін қамтамасыз ету үшін құрылған ақпараттық қауіпсіздіктің жедел орталығының көрсетілетін қызметіне қосуды қамтамасыз ететін шаралар қабылдауға міндетті.»;

3-1-тармақтың үшінші абзацы алып тасталсын.

11. «Төлемдер және төлем жүйелері туралы» 2016 жылғы 26 шілдедегі Қазақстан Республикасының Заңына:

13-баптың 14-тармағы мынадай мазмұндағы үшінші бөлікпен толықтырылсын:

«Төлем қызметтерін беруші осы Заңда көзделген мақсаттар үшін бейрезиденттердің жеке басты куәландыратын құжаттарының көшірмелерін жинауға құқылы.».

12. «Міндетті әлеуметтік сақтандыру туралы» 2019 жылғы 26 желтоқсандағы Қазақстан Республикасының Заңына:

19-баптың 1-тармағындағы «өтініш берушінің жеке басын куәландыратын құжатпен қоса» деген сөздер алып тасталсын.

2-бап.

1. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

 **Президенті**